**Numai cerul intervine**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Capul spart între speranţe

Pare gâtuit

De creier

Când în el se-aude orfic

Gângurit de negru

Greier.

Mintea arǎ spaţii strâmte

Bântuite de-o culoare

Când albastrǎ când verzuie

Ca iubirea

În eroare.

Construind iresponsabil

O cunoaştere

Uşoarǎ,

Trǎitǎ în paradoxul

Renunţǎrii,

Bunǎoarǎ,

Cazi în erodarea vieţii

Convertitǎ-n lepǎdare

De ispita fiinţǎrii

În neantul cel mai mare.

Voluptatea aţipirii

În reflexele

Fugare

Naşte prospeţimi

Eterne

Cufundate în

Uitare.

Numai cerul intervine

Când e vorba

De idee

Sau de dragoste maternǎ

Oferitǎ de

Femeie.